ai4bharat/Pralekha huggingface dataset:
রেলমন্ত্রক
নতুন নতুন ট্রেনের সূচনা
নয়াদিল্লী, ৫ ফেব্রুয়ারি, ২০২১
যাত্রীদের স্বাচ্ছন্দ্য দিতে ভারতীয় রেল ২০১৮-১৯ এবং ২০১৯-২০ সময়কালে নতুন নতুন রেল পরিষেবার সূচনা করেছে। ২০১৮-১৯ সালে ২৬৬টি এবং ২০১৯-২০ সালে ১৫৩টি নতুন ট্রেন পরিষেবার সূচনা হয়েছে। ভারতীয় রেল ট্রেন পরিষেবার উন্নতিতে এবং যাত্রী স্বাচ্ছন্দ্য বাড়াতে বন্দে ভারত এক্সপ্রেস, হামসফর, তেজস, অন্ত্যোদয়, উৎকৃষ্ট ডবল ডেকার এয়ার কন্ডিশন্ড যাত্রী এর মতো বিভিন্ন প্রিমিয়াম পরিষেবার সূচনা করা হয়েছে।
১) বন্দে ভারত এক্সপ্রেস : অত্যাধুনিক বন্দে ভারত রেল পরিষেবা নতুন দিল্লী-বারাণসী ও নতুন দিল্লী-শ্রীমাতা বৈষ্ণদেবী কাটরার মধ্যে চালু করা হয়েছে। এই ট্রেনগুলি অত্যন্ত দ্রুত গতিতে চলে। এখানে উন্নত পরিষেবা, গ্লোবাল পজিশনিক সিস্টেমের সাহায্যে যাত্রীদের তথ্যপ্রদান, স্বয়ংক্রিয় স্লাইডিং ডোর, যাত্রী বান্ধব সিঁড়ি এবং উন্নত মানের জৈব শৌচাগারের ব্যবস্থা রয়েছে।
২) তেজস এক্সপ্রেস পরিষেবা : ভারতীয় রেল চার জোড়া তেজস এক্সপ্রেস চালু করেছে। রেল ছত্রপতি শিবাজী মহারাজ টার্মিনাস-করমালি তেজস এক্সপ্রেস এবং চেন্নাই এগমোর-মাদুরাই জংশন তেজস এক্সপ্রেস চালায়। লক্ষ্মৌ-নতুন দিল্লী তেজস এক্সপ্রেস এবং মুম্বাই সেন্ট্রাল-আমেদাবাদ তেজস এক্সপ্রেস ইন্ডিয়ান রেলওয়ে ক্যাটারিং অ্যান্ড ট্যুরিজম কর্পোরেশন চালায়।
৩) উদয় পরিষেবা : উৎকৃষ্ট ডালব ডেকার এয়ার কন্ডিশন্ড যাত্রী  এক্সপ্রেস পরিষেবা ব্যাঙ্গালোর সিটি-কোয়েম্বাটোরের মধ্যে এবং বিশাখাপত্তনম-বিজয়ওয়ারা জংশনের মধ্যে চালানো হচ্ছে।
৪) হামসফর, তেজস, অন্ত্যোদয়, উদয়, মহামনার মতো বিভিন্ন প্রিমিয়াম পরিষেবা ছাড়াও দীনদয়ালু ও অনুভুতি কোচ চালানো হচ্ছে। রেলের কামরার ভিতরে এবং বাইরে উন্নত যাত্রী পরিষেবার ব্যবস্থা এর মাধ্যমে নিশ্চিত হচ্ছে।
৫) লিঙ্ক হফমান বুশ কোচ ভারতীয় রেল তৈরি করছে। এই প্রযুক্তি ব্যবহার করার ফলে যাত্রীদের রেল সফর প্রচলিত ইন্টিগ্রাল কোচ ফ্যাক্টরির কামরাগুলির তুলনায় সুখকর ও নিরাপদ হচ্ছে। লিঙ্ক হফমান বুশ কামরাগুলি ২০১৮-১৯ সাল থেকে তৈরি করা হচ্ছে।
৬) ভিস্তাডোম কামরার সাহায্যে যাত্রীরা স্বচ্ছ ছাদ দিয়ে পারিপার্শ্বিক সৌন্দর্য্য উপভোগ করতে পারেন। এই ধরণের কোচ লিঙ্ক হফমান বুশ ব্যবস্থাপনায় তৈরি করা হয়েছে যেখানে অত্যাধুনিক বিভিন্ন সুযোগ-সুবিধার ব্যবস্থা করা হয়েছে।
৭) ভারতীয় রেল ২০১৮র এপ্রিল মাসে উৎকৃষ্ট প্রকল্পের সূচনা করেছে। ইন্টিগ্রাল কোচ ফ্যাক্টরির কামরাগুলির পরিবর্তে বিভিন্ন মেল এবং এক্সপ্রেস ট্রেনে ৪৪৭টি রেকে নতুন কামরা ব্যবস্থা করা হয়েছে। ২০২০-র ডিসেম্বর পর্যন্ত উৎকৃষ্ট প্রকল্পে ৪৪৭টি রেক চালানো হচ্ছে।
৮) স্বর্ণ প্রকল্পের আওতায় ৬৫টি রাজধানী ও শতাব্দী এক্সপ্রেসের রেকের উন্নতি ঘটানো হয়েছে। রেলের কামরায় অত্যাধুনিক পরিষেবার ব্যবস্থা করা হয়েছে। শৌচালয়, কামরার পরিচ্ছন্নতা, কর্মীদের ব্যবহার ও বিছানাপত্রের মানোন্নয়ন ঘটানো হয়েছে।
৯) ৬৩টি কামরাকে অত্যাধুনিক কামরায় পরিণত করা হয়েছে যেখানে যাত্রীদের বিভিন্ন তথ্য প্রদান ছাড়াও কামরার তাপমাত্রা, বায়ু চলাচলের মতো বিষয়গুলিতে বিশেষ গুরুত্ব দেওয়া হয়েছে। এই সব কামরায় যাত্রী সুরক্ষা ও নজরদারির জন্য বিশেষ উদ্যোগ নেওয়া হয়েছে।
১০) রেল যাত্রীদের শব্দ দূষণের হাত থেকে রেহাই দিতে হেড অন জেনারেশন ট্রেন চালু করা হয়েছে। এছাড়াও জীবাশ্ম জ্বালানীর ব্যবহার যথেষ্ট কমিয়ে বায়ুদূষণ হ্রাস করা হচ্ছে।
১১) রেলের কামরাগুলিতে অত্যাধুনিক ও জ্বালানী সাশ্রয়ী এলইডি বাল্বের ব্যবস্থা করা হয়েছে।
১২) ভারতীয় রেল বিভিন্ন রেলের কামরায় মোবাইলে চার্জ দেওয়ার পয়েন্টের সংখ্যা বাড়িয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন রেল, শিল্প বাণিজ্য, উপভোক্তা বিষয়ক খাদ্য ও গণবন্টন মন্ত্রী শ্রী পীযূষ গোয়েল।
কৃষিমন্ত্রক
ই-জাতীয় কৃষি বাজারগুলিতে ইন্টারনেট পরিষেবার গতি সন্তোষজনক : কৃষি মন্ত্রী
নয়াদিল্লি, ৩ ডিসেম্বর, ২০১৯
রাজ্যগুলির কাছ থেকে পাওয়া তথ্য অনুযায়ী, ই-জাতীয় কৃষি বাজার বা ই-ন্যাম সঠিকভাবেই কাজ করছে। এমনকি, জাতীয় কৃষি বাজার বা মাণ্ডিগুলিতে ইন্টারনেট পরিষেবার গতিও যথেষ্ট সন্তোষজনক। ইন্টারনেট পরিষেবা প্রদানকারীর সঙ্গে আলাপ-আলোচনা করে ইন্টারনেট পরিষেবার মান আরও বাড়ানোর সম্ভাব্য পন্থা-পদ্ধতি খুঁজে বের করার পরামর্শ রাজ্য সরকারগুলিকে দেওয়া হয়েছে। বিভিন্ন পর্যায়ে বৈঠক আয়োজনের মাধ্যমে ইন্টারনেট পরিষেবার অগ্রগতির ওপর সতর্ক নজর রাখা হচ্ছে। পাশাপাশি, আধিকারিকরা নিয়মিত মাণ্ডিগুলি পরিদর্শন করছেন। সরকারের একাধিক প্রয়াসের ফলে ই-জাতীয় কৃষি বাজার ব্যবস্থায় আন্তঃমাণ্ডি ও আন্তঃরাজ্য বাণিজ্যে আরও গতি এসেছে।
লোকসভায় আজ প্রশ্নোত্তর পর্বে লিখিত জবাবে এই তথ্য জানান কৃষি ও কৃষককল্যাণ মন্ত্রী শ্রী নরেন্দ্র সিং তোমর।
CG/BD/DM
(Visitor Counter : 47
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ বলেছেন, যোশীমঠের প্রাকৃতিক বিপর্যয়ের সময় নরেন্দ্র মোদী সরকার উত্তরাখণ্ডের মানুষের সঙ্গে কাঁধে কাঁধ মিলিয়ে পাশে দাড়িয়েছেন
নতুন দিল্লি, ৭ ফেব্রুয়ারি, ২০২১
কেন্দ্রীয় স্বরাষ্ট্রমন্ত্রী শ্রী অমিত শাহ বলেছেন যোশীমঠের প্রাকৃতিক বিপর্যয়ের সময় নরেন্দ্র মোদী সরকার উত্তরাখণ্ডের মানুষের সঙ্গে কাঁধে কাঁধ মিলিয়ে পাশে দাঁড়িয়েছেন। মহারাষ্ট্রের সংবাদমাধ্যমের সাথে কথা বলার সময়, শ্রী অমিত শাহ বলেছেন কেন্দ্র ও রাজ্য সরকার যৌথভাবে পুরোদমে ত্রাণ ও উদ্ধারের কাজ চালাচ্ছে এবং জাতীয় দুর্যোগ মোকাবিলা বাহিনীর  তিনটি দল ঘটনাস্থলে পৌঁছেছে। তিনি বলেন, বাকি দলগুলিও উত্তরাখণ্ডে যেতে প্রস্তুত রয়েছে।শীঘ্রই অন্যান্য দলও সেখানে পৌঁছে যাবে। শ্রী অমিত শাহ আরও জানান যে আইটিবিপি জওয়ানরাও সেখানে পৌঁছেছেন এবং রাজ্য প্রশাসন যথেষ্ট সক্রিয় রয়েছে।
শ্রী অমিত শাহ বলেন যোশীমঠের কাছে হিমবাহে ফাটল এবং তুষার ধসের কারণে প্রথমে ঋষি গঙ্গা ও পরে অলকানন্দা নদীতে জলের স্তর বৃদ্ধি পেতে শুরু করে। শ্রী শাহ জানান যে হতাহতের বিষয়ে প্রাথমিক কিছু খবর পাওয়া গেছে। কেন্দ্রীয় স্বরাষ্ট্রমন্ত্রী বলেন সঙ্কটের এই মুহুর্তে, কেন্দ্রীয় সরকার উত্তরাখণ্ডের পাশে রয়েছে এবং যত তাড়াতাড়ি সম্ভব এই সঙ্কট কাটিয়ে উঠে স্বাভাবিক জীবন ফিরিয়ে আনা যায় তার জন্য সম্ভাব্য সবরকম সাহায্য করা হচ্ছে।
উত্তরাখণ্ডের মুখ্যমন্ত্রীর সঙ্গে এ বিষয়ে কথা বলেছেন বলেও তিনি জানান এবং বিমানবাহিনীকেও প্রস্তুত থাকতে বলা হয়েছে। শ্রী অমিত শাহ জানান যে, প্রধানমন্ত্রী শ্রী নরেন্দ্র মোদী ব্যক্তিগতভাবে এনডিআরএফ দলের সঙ্গে কথা বলেছেন এবং তাদের প্রয়োজনীয় পরামর্শ দিয়েছেন। শ্রী শাহ বলেছেন , স্বরাষ্ট্র প্রতিমন্ত্রী শ্রী নিত্যানন্দ রাই স্বরাষ্ট্র মন্ত্রকের এনডিআরএফ এর নিয়ন্ত্রণ কক্ষ থেকে উদ্ধার কাজ পর্যবেক্ষণ করছেন। শ্রী শাহ উত্তরাখণ্ডের সকল বাসিন্দাকে আশ্বস্ত করেন যে এই পরিস্থিতি শীঘ্রই নিয়ন্ত্রণে আসবে। তিনি আরও জানান সমস্ত পরিস্থিতির কথা মাথায় রেখে এবং দুর্যোগ মোকাবিলায় যেকোন প্রয়োজন মেটাতে কেন্দ্রীয় সরকার অগ্রাধিকারের ভিত্তিতে সব রকম সাহায্য করবে।
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৯১ কোটি ৯৬ লক্ষ ছাড়িয়েছে
১২-১৪ বছর বয়সীদের ৩ কোটি ২৪ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১৫ হাজার ৪৪ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ২৫৯
জাতীয় স্তরে সুস্থতার হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার ০.৫৩ শতাংশ
নয়াদিল্লি, ২০ মে, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৯১ কোটি ৯৬ লক্ষ ৩২ হাজার ৫১৮ ছাড়িয়েছে।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ৩ কোটি ২৪ লক্ষ ৭৫ হাজার ১৮টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ টিকার প্রিকশন ডোজ দেওয়া শুরু হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৬,৩৫৯
১,০০,৩২,৬৬১
৫০,৭৭,৬২৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১৮,০২০
১,৭৫,৭০,৭২৭
৮৩,০২,৫৩৩
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
৩,২৪,৭৫,০১৮
১,৩৩,৬৪,৩৬৩
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৯১,০৯,৬৬০
৪,৪৫,৩৪,৯৮০
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৬৭,৬৩,৩৮৮
৪৮,৬৩,৫২,১৭৪
৫,১৬,০৫৮
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,৩১,৭৮,৭৪০
১৯,০০,০৮,৩২৯
১১,১২,৮৭৭
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৭০,৩৯,৩৬৫
১১,৮৪,৫৮,১৩৫
১,৬৯,১১,৫০৫
|
|
|
|
প্রিকশন ডোজ
|
|
৩,১৯,২০,৫৯৯
|
|
মোট
|
|
|
|
১,৯১,৯৬,৩২,৫১৮
দেশে সুস্পষ্টভাবে করোনায় আক্রান্তের সংখ্যা বর্তমানে ১৫ হাজার ৪৪, যা মোট আক্রান্তের ০.০৩ শতাংশ।
একইভাবে, জাতীয় স্তরে সুস্থতার হার বর্তমানে ৯৮.৭৫ শতাংশ। দেশে গত ২৪ ঘণ্টায় সুস্থ হয়েছেন ২ হাজার ৬১৪ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৫ লক্ষ ৯২ হাজার ৪৫৫।
দেশে গত ২৪ ঘণ্টায় নতুন করে আক্রান্ত হয়েছেন ২ হাজার ২৫৯ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ৫১ হাজার ১৭৯টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৮৪ কোটি ৫৮ লক্ষ ৫৫ হাজার ৩৫১।
সাপ্তাহিক-ভিত্তিতে আক্রান্তের হার বর্তমানে ০.৫৩ শতাংশ। একইভাবে, দৈনিক আক্রান্তের হার দাঁড়িয়েছে ০.৫০ শতাংশ।
CG/BD/SB
প্রতিরক্ষামন্ত্রক
দ্বিতীয় কোভিড-১৯-এর ঢেউয়ের বিরুদ্ধে লড়াইয়ে এমএনএস অফিসাররা সামনের সারিতে রয়েছেন
নয়াদিল্লি, ১২ মে, ২০২১
মিলিটারি নার্সিং সার্ভিস -এর নার্সিং অফিসাররা দেশের অন্যান্য স্বাস্থ্যকর্মীদের মতোই সামনের সারিতে থেকে কোভিড-১৯ মহামারীর দ্বিতীয় ঢেউয়ের বিরুদ্ধে লড়াই করছেন। সশস্ত্র বাহিনীর বিভিন্ন স্বাস্থ্যকেন্দ্রে কোভিড-১৯-এ সংক্রমিতদের চিকিৎসার কাজে এইসব আধিকারিকরাও যুক্ত আছেন। দিল্লি, লক্ষ্ণৌ, আমেদাবাদ, বারাণসী ও পাটনা শহরে প্রতিরক্ষা গবেষণা ও উন্নয়ন সংগঠন বা ডিআরডিও-র যেসব হাসপাতালগুলি গড়ে উঠেছে সেখানে ২৯৪ জন এমএনএস অফিসার কাজ করছেন।
কোভিড-১৯ মহামারীর শুরুর দিন থেকেই এমএনএস-এর নার্সিং অফিসাররা সাহসের সঙ্গে সংক্রমিতদের সেবা করে চলেছেন। ‘অপারেশন নমস্তে’ ও ‘অপারেশন সমুদ্র সেতু’তে তাঁরা গুরুত্বপূর্ণ ভূমিকা পালন করছেন। এমএনএস অফিসাররা যুদ্ধক্ষেত্রে, মানবিক সহায়তায়, ত্রাণ কাজে, অ্যাম্বুলেন্স ট্রেনে এবং হাসপাতাল, জাহাজ ও ডুবো-জাহাজে গুরুত্বপূর্ণ ভূমিকা পালন করেন। তাঁরা প্রত্যন্ত অঞ্চলে সেনাবাহিনীর অগ্রবর্তী ঘাঁটি যেমন – লেহ, রাজৌরি, ডোডা, কার্গিল সহ ভারতের বিভিন্ন প্রান্তে কাজ করেন। এইসব আধিকারিকরা কঙ্গো, সুদান, লেবাননের মতো দেশে রাষ্ট্রসঙ্ঘ শান্তিরক্ষী বাহিনীর হয়ে কাজ করেছেন। এছাড়াও, তাজিকিস্তানের মতো বন্ধু রাষ্ট্রেও তাঁরা দায়িত্ব পালন করেছেন। জম্মু-কাশ্মীর ও উত্তর-পূর্বাঞ্চলের উপদ্রুত এলাকায় সেনাবাহিনীর সদস্যদের এইসব অফিসাররা সর্বাঙ্গীণভাবে সেবা-শুশ্রূষা করে থাকেন। তাঁদের প্রত্যুৎপন্নমতিত্ব ও সেবা করার মানসিকতার কারণে ভারতীয় সেনাবাহিনীকে সুউচ্চ পাহাড়ে বা জনমানবহীন মরুভূমিতে যুদ্ধ করতে সাহায্য করে।
‘সেবিকারা ভবিষ্যৎ স্বাস্থ্য পরিষেবার জন্য নেতৃত্ব দেওয়ার কন্ঠ, ভবিষ্যৎদ্রষ্টা’ – ২০২১ সালের আন্তর্জাতিক সেবিকা দিবসের এই ভাবনা নিয়ে এমএনএস-এর নার্সিং অফিসাররা এই ভাবনা নিয়ে মানুষের সেবা করে চলেছেন। প্রতি বছর ১২ই মে আন্তর্জাতিক সেবিকা দিবস উদযাপিত হয়।
CG/CB/DM/
(Visitor Counter : 167
নীতিআয়োগ
মাতৃত্বকালীন, বয়ঃসন্ধিকালীন এবং শৈশাবস্থায় স্থূলতা প্রতিরোধ নিয়ে নীতি আয়োগের উদ্যোগে জাতীয় সম্মেলন
নয়াদিল্লি, ২৫ জুন, ২০২১
নীতি আয়োগের স্বাস্থ্য বিষয়ক সদস্য ডঃ ভি কে পলের সভাপতিত্বে এবং নিউট্রিশন ইন্সটিটিউট অফ ইন্ডিয়া’র অধিকর্তা ডঃ আর হেমলতার সহ-সভাপতিত্বে নীতি আয়োগের উদ্যোগে মাতৃত্বকালীন, বয়ঃসন্ধিকালীন এবং শৈশাবস্থায় স্থূলতা প্রতিরোধ নিয়ে জাতীয় স্তরের সম্মেলন আয়োজন করা হয়েছে।
স্থূলতার সমস্যার কথা উল্লেখ করে নীতি আয়োগের স্বাস্থ্য ও পুষ্টি বিষয়ক অতিরিক্ত সচিব ডঃ রাকেশ সারওয়াল বলেন, প্রকৃতপক্ষে স্থূলতা এমন এক মহামারী, যার প্রতিক্রিয়া প্রায় নীরব। জাতীয় স্তরের এই সম্মেলনে রাষ্ট্রসংঘের প্রতিনিধিরা ছাড়া আন্তর্জাতিক স্তরের বিশেষজ্ঞ, কেন্দ্রীয় মন্ত্রক ও জাতীয় গবেষণা প্রতিষ্ঠানগুলির প্রতিনিধিরা স্থূলতার প্রবণতা বৃদ্ধি পাওয়ায় উদ্বেগ প্রকাশ করে এই সমস্যা নিরসনের সেরা পন্থা-পদ্ধতিগুলির কথা উল্লেখ করেন।
ইউনিসেফের মুখ্য পুষ্টিবিদ মিঃ আর্জন ডি ওয়াগত ভারতে পুষ্টি সংক্রান্ত ক্রমবর্ধমান সমস্যাগুলির কথা উল্লেখ করেন। ভারতের নির্দিষ্ট কিছু ভৌগোলিক এলাকায় স্থূলতার ক্রমবর্ধমান প্রবণতা সম্পর্কে গুরুত্বপূর্ণ তথ্য পেশ করেন আন্তর্জাতিক স্তরের বিশেষজ্ঞ অধ্যাপক উইলিয়ম জো।
আন্তর্জাতিক সংস্থা ডব্লিউএফপি-র স্বাস্থ্য ও পুষ্টি বিষয়ক প্রধান শারিকুয়া ইউনুস স্থূলতা প্রতিরোধে সুষম আহারে সামাজিক সুরক্ষার বিষয়গুলি বিবেচনায় রেখে আরও বেশি বৈচিত্র্য নিয়ে আসার প্রয়োজনীয়তার ওপর জোর দেন। বিশ্ব স্বাস্থ্য সংস্থার পুষ্টি বিষয়ক ন্যাশনাল প্রফেশনাল অফিসার রচিতা গুপ্তা এবং আন্তর্জাতিক সংস্থা পিএইচএফআই-এর স্বাস্থ্য বিভাগের ডায়রেক্টর মণিকা অরোরা ভারতীয় টিভি চ্যানেলগুলিতে স্থূলতা সম্পর্কিত বিপণন কৌশলের প্রসঙ্গ উল্লেখ করেন। ওয়ার্ল্ড ওবিসিটি ফেডারেশনের নীতি প্রণয়ন বিষয়ক অধিকর্তা টিম লবস্টেন এবং ডেকিন বিশ্ববিদ্যালয়ের অধ্যাপক তথা পুষ্টি বিশেষজ্ঞ ক্যাথারিন ব্যাকহোলার স্থূল মানুষ শারীরিক দিক থেকে দুর্বল শ্রেণীর মানুষের মধ্যে পড়েন বলে অভিমত প্রকাশ করেন। তাঁরা বলেন, স্থূলতার চিকিৎসা খাতে খরচ জাঙ্ক ফুড বিপণন খাতে খরচের সমান।
জাতীয় স্তরের এই সম্মেলনে আয়ুষ মন্ত্রক এবং যুব বিষয়ক দপ্তরের সচিবরা স্বাস্থ্যকর জীবনযাপনের প্রসারে নিজেদের মতামত প্রকাশ করেন। এছাড়াও, স্বাস্থ্য ও পরিবার কল্যাণ মন্ত্রক, মহিলা ও শিশু কল্যাণ মন্ত্রক, মানবসম্পদ উন্নয়ন মন্ত্রক তথা তথ্য ও সম্প্রচার মন্ত্রকের উচ্চ পদস্থ আধিকারিকরা স্থূলতা প্রতিরোধে দৈনন্দিন জীবনশৈলীতে পরিবর্তনের ওপর জোর দেন। ভারতে ইউনিসেফের প্রতিনিধি ইয়াসমিন হক একই কথা বলেন।
সম্মেলনে অংশগ্রহণকারী প্রতিনিধিরা সকলেই সর্বসম্মতভাবে স্থূলতার সমস্যাগুলি অগ্রাধিকারের ভিত্তিতে দূর করার প্রয়োজনীয়তার ওপর জোর দিয়ে বলেন, এ সম্পর্কে সাধারণ মানুষকে আরও বেশি শারীরিক কসরত, স্বাস্থ্যকর খাবার ও উপযুক্ত জীবনশৈলী মেনে চলতে উৎসাহিত করার পরামর্শ দেন। সর্বোপরি, স্থূলতার সমস্যা মোকাবিলায় শারীরিকভাবে সরকারি পর্যায়ে এবং সার্বিক স্তরেও প্রয়োজনীয় পদক্ষেপ গ্রহণের প্রয়োজনীয়তা রয়েছে।
সম্মেলনের শেষে নীতি আয়োগের স্বাস্থ্য বিষয়ক সচিব ডঃ জি কে পল বয়ঃসন্ধিকালীন ছেলেমেয়েদের মধ্যে স্বাস্থ্যকর জীবনযাপনের প্রসারে বহুপাক্ষিক পদক্ষেপ গ্রহণের ওপর গুরুত্ব দেন।
CG/BD/SB
(Visitor Counter : 161
প্রতিরক্ষামন্ত্রক
কোভিড–১৯ মহামারীর মোকাবিলায় এন.সি.সি. যোগদান কর্মসূচীর আওতায় এন.সি.সি. ক্যাডেটদের পরিষেবা প্রদান
নতুনদিল্লি, ৬ এপ্রিল, ২০২০
কোভিড – ১৯ মহামারীর বিরুদ্ধে ব্যবস্থা নিতে পুলিশ এবং অসামরিক প্রশাসন জাতীয় সমরশিক্ষার্থী বাহিনী –র সিনিয়র ডিভিশনের সদস্যদের কাজে লাগাচ্ছে। এদের মধ্যে কেউ কেউ আজ থেকেই কাজ শুরু করে দিয়েছেন। “অ্যাক্সেরসাইজ এন.সি.সি. যোগদান” এই কর্মসূচীর আওতায় প্রতিরক্ষা মন্ত্রক, গত সপ্তাহে এন.সি.সি. ক্যাডেটদের স্বল্পসময়ের জন্য কাজের সুযোগ দিয়েছে। এই ক্যাডেটরা রাজ্য এবং পৌরসভাগুলিতে ত্রাণ বন্টনের সাহায্য করবে।
কেন্দ্রশাসিত অঞ্চল লাদাখের প্রশাসন, ৮ জন ক্যাডেট চেয়ে পাঠিয়েছে। এরা সরবরাহ ব্যবস্থাপনার কাজে প্রশাসনকে সাহায্য করবেন। নিমুচ জেলাপুলিশ মধ্যপ্রদেশ ও ছত্রিশগড় ডিরেক্টোরেটকে সরবরাহ এবং যান চলাচল ব্যবস্থাপনার কাজে ২৪৫ জন ক্যাডেট চেয়ে পাঠিয়েছে। ৭ জন মহিলা সমেত ৬৪ জন সিনিয়র ডিভিশনের ক্যাডেট ইতিমধ্যেই কাজ শুরু করে দিয়েছেন। বিলাসপুরের কালেক্টরেটও, কোভিড – ১৯ মোকাবিলার কাজে এন.সি.সি. স্বেচ্ছাসেবক ক্যাডেট চেয়ে পাঠিয়েছে।
হিমাচল প্রদেশের কাঙরা জেলাপ্রশাসন, শহরাঞ্চলে সামাজিক ব্যবধান বজায় রাখার জন্য পঞ্জাব, হরিয়ানা, হিমাচলপ্রদেশ এবং চন্ডিগড় ডিরেক্টরেটকে ৮৬ জন ক্যাডেট পাঠানোর অনুরোধ করেছে। এই সব ক্যাডেটদের ১৪ এপ্রিল পর্যন্ত কাজে লাগানো হবে।
তামিলনাডুর কাঞ্চিপুরম জেলাপুলিশ, নোডাল অফিসারের কাছে এন.সি.সি. ক্যাডেট চেয়ে পাঠিয়েছে। ২ জন মহিলা সহ ৫৭ জন ক্যাডেট ইতিমধ্যেই কাজ শুরু করেছেন। তামিলনাডু, পুডুচেরি এবং আন্দামান ও নিকোবর ডিরেক্টরেট তামিলনাডুতে ৭৫ জন এবং পুডুচেরিতে ৫৭ জন ক্যাডেট নিয়োগ করেছে।
উত্তর প্রদেশের গোরখপুরের এন.সি.সি. গ্রুপ সদরদপ্তরের কাছে বলরামপুর জেলাপ্রশাসন বেশ কয়েকজন স্বেচ্ছাসেবক চেয়ে পাঠিয়েছেন। কয়েকজন ইতিমধ্যেই কাজও শুরু করেছেন।
মেঘালয়ের পূর্ব খাসি হিলস জেলায় ৮০ জন ক্যাডেট রেশন বন্টন এবং জঞ্জাল সাফাইয়ের কাজে পুলিশকে সহযোগিতা করছেন। তারা আজ থেকে বুধবার পর্যন্ত এই কাজ করবেন।
এই সব ক্যাডেটরা ত্রাণ বন্টন, যান চলাচল ব্যবস্থাপনা, সিসিটিভি কন্ট্রোলরুমে নজরদারী চালানোর মতো কাজ করবে। রাজ্য সরকার এবং জেলা প্রশাসন, স্বেচ্ছাসেবী ক্যাডেটদের কাজে লাগাতে চাইলে রাজ্যস্তরের এন.সি.সি ডিরেক্টোরেটের কাছে আবেদন করবে। ক্যাডেটদের কাজে লাগানোর জন্য প্রয়োজনীয় নীতিনির্দেশিকা অবশ্যই মেনে চলতে হবে।
(CG/CB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৫কোটি৮৩লক্ষছাড়িয়েছে
দেশেগত ২৪ ঘণ্টায় ৩৫লক্ষ৫০হাজারেরওবেশিটিকারডোজদেওয়াহয়েছে
জাতীয়স্তরেসুস্থতারহারবর্তমানে ৯৮.৩৮শতাংশ
দেশেগত ২৪ ঘণ্টায়নতুনকরেআক্রান্তেরসংখ্যা১৩হাজার৪০৫
দেশেসুস্পষ্টভাবেকরোনায়আক্রান্তেরসংখ্যা১লক্ষ৮১হাজার৭৫
সাপ্তাহিক-ভিত্তিতেআক্রান্তেরহার১.৯৮শতাংশ
নয়াদিল্লি, ২২ ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৩৫ লক্ষ ৫০ হাজার ৮৬৮। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭৫ কোটি ৮৩ লক্ষ ২৭ হাজার ৪৪১।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০০,৮৬৭
৯৯,৫৫,০৮৮
৪০,৭০,৭০৪
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,০৮,১৮১
১,৭৪,২২,০৯৭
৫৯,৪৮,৩৬১
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৩৮,৮৮,৯৭৫
২,২৮,২৮,৪৮৮
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,০৬,২৬,১২৭
৪৩,৭৩,৩৬,৩২৯
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২০,৮২,৪৫৫
১৭,৮৬,৬৭,৭৫০
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬২,৪৯,০৫০
১১,১৩,০০,৬১৫
৯১,৪২,৩৫৪
|
|
|
|
প্রিকশন ডোজ
|
|
১,৯১,৬১,৪১৯
|
|
মোট
|
|
|
|
১,৭৫,৮৩,২৭,৪৪১
দেশে গত ২৪ ঘণ্টায় সুস্থ হয়েছেন ৩৪ হাজার ২২৬ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২১ লক্ষ ৫৮ হাজার ৫১০।
জাতীয় স্তরে সুস্থতার হার বর্তমানে ৯৮.৩৮ শতাংশ।
গত ২৪ ঘণ্টায় নতুন করে আক্রান্ত হয়েছেন ১৩ হাজার ৪০৫ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৮১ হাজার ৭৫ হয়েছে, যা মোট আক্রান্তের ০.৪২ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১০ লক্ষ ৮৪ হাজার ২৪৮টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৬ কোটি ১২ লক্ষ ৩০ হাজার ৫৮০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৯৮ শতাংশ। একইভাবে, দৈনিক আক্রান্তের হার দাঁড়িয়েছে ১.২৪ শতাংশ।
(CG/SS/SB
বস্ত্রমন্ত্রক
বস্ত্রমন্ত্রী জাতীয় কারুশিল্প সংগ্রহালয়ে আর্ট গ্যালারির উদ্বোধন করেন
নয়াদিল্লি, ১৩ অগাস্ট, ২০১৯
কেন্দ্রীয় বস্ত্র এবং মহিলা ও শিশুবিকাশ মন্ত্রী শ্রীমতী স্মৃতি ইরানি মঙ্গলবার নতুন দিল্লিতে জাতীয় কারুশিল্প সংগ্রহালয়ে বস্ত্র শিল্পের গ্যালারির উদ্বোধন করেন।
ভারতীয় কারুশিল্প সংগ্রহালয়ে বস্ত্র শিল্পের প্রদর্শনের এই নতুন বিভাগটি দর্শকদের কাছে আরেকটি আকর্ষণীয় স্থান হয়ে উঠবে। পল্লী ও উপজাতি এলাকার শিল্প এবং গ্রামীণ শিল্প নিয়েও গ্যালারিগুলি বিদেশি সহ সমস্ত দর্শকের কাছে অন্যতম আকর্ষণীয় কেন্দ্র হয়ে উঠেছে। সংগ্রহালয়ে গ্রামীণ শিল্প প্রদর্শশালায় বিভিন্ন রাজ্যের গ্রামের পরিবেশের সম্পর্কে একটি সম্যক ধারণা পাওয়া যায়।
এই গ্যালারির মাধ্যমে পরবর্তী প্রজন্মের সঙ্গে ভারতের সমৃদ্ধ তাঁতশিল্পের পরিচয় ঘটবে। পাশাপাশি, ফ্যাশন টেকনলজি, বস্ত্র-বিজ্ঞান এবং টেক্সটাইলের নকশা নিয়ে যেসব ছাত্রছাত্রীরা পড়াশোনা করছেন, এই গ্যালারি তাঁদের পক্ষেও সহায়ক হবে। এই গ্যালারিতে অডিও-ভিস্যুয়াল প্রযুক্তির মাধ্যমে বিভিন্ন নকশা দেখতে পাওয়া যাবে।
ভারতীয় বস্ত্র শিল্পের বিষয়ে দর্শকরা এখান থেকে বিস্তারিত ধারণা পাবেন। এই গ্যালারিতে ২৩০ রকমের বস্ত্র সম্ভারকে ৩০টিরও বেশি ঐতিহ্যের বিভাগ রাখা হয়েছে। এখানে প্রদর্শনীর তিনটি ভাগ রয়েছে। একটি বিভাগে তাঁত যন্ত্রে সুতো রাখার আগে যে নকশাটি করা হয় সেটি প্রদর্শিত হচ্ছে। দ্বিতীয় বিভাগে ব্রোকেড, মুসলিন, জামদানি, তাঁতে বোনা শাল এবং শাড়ি প্রদর্শিত হচ্ছে। তাঁতে বোনার পর কাপড়ের ওপর ছাপানো, সীবন বা এমব্রয়ডারির কাজ এবং কালামকারির বিষয় আরেকটি বিভাগে স্থান পেয়েছে। গ্যালারিতে তাঁত, এমব্রয়ডারি, কাপড়ের ওপর ডাই করা, নকশার প্যাটার্ন বানানো এবং তানাবানা – এই পাঁচটি বিভাগ রয়েছে।
CG/CB/DM
(Visitor Counter : 267
কেন্দ্রীয়মন্ত্রিসভা
কেন্দ্রীয় মন্ত্রিসভা "অতিক্ষুদ্র খাদ্য প্রক্রিয়াকরণ শিল্পোদ্যোগ  গঠন প্রকল্প" অনুমোদন করেছে
নতুন দিল্লি, ২০ মে, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা "অতিক্ষুদ্র খাদ্য প্রক্রিয়াকরণ শিল্পোদ্যোগ  গঠন প্রকল্প" অনুমোদন করেছে। কেন্দ্রীয় সরকারের পৃষ্ঠপোষকতায় তৈরি করা হয়েছে এই প্রকল্পটি। এর জন্য ব্যয় হবে ১০ হাজার কোটি টাকা। কেন্দ্র দেবে ৬০% এবং রাজ্য দেবে ৪০% অর্থ। দেশের অসংগঠিত ক্ষেত্রে শ্রমিকদের জন্য এই উদ্যোগ নেওয়া হয়েছে।
এই প্রকল্প বাস্তবায়িত হলে অতিক্ষুদ্র খাদ্য প্রক্রিয়াকরণ শিল্পোদ্যোগ ক্ষেত্রে আর্থিক ক্ষমতা বৃদ্ধি পাবে।খাবারের মান এবং সুরক্ষা বজায় থাকবে। অসংগঠিত ক্ষেত্র থেকে সংগঠিত ক্ষেত্রে রূপান্তরিত হওয়ার সুযোগ তৈরি হবে। উদীয়মান জেলায় মহিলা উদ্যোগপতিদের রোজগারের সুযোগ তৈরি হবে। উপজাতি জেলাগুলিতে ক্ষুদ্র বনজ উৎপাদনের দিকে বিশেষ নজর দেওয়া যাবে।প্রায় ২ লক্ষ ক্ষুদ্র শিল্পোদ্যোগী ভর্তুকি যুক্ত ঋণ সহায়তা পাবেন।২০২০-২১ থেকে ২০২৪-২৫ অর্থবর্ষের জন্য এই প্রকল্প বাস্তবায়িত হবে। অনেক স্বনির্ভর গোষ্ঠীর সদস্যদের ঋণ পেতে সুবিধা হবে। প্রশিক্ষণ ও দক্ষতা উন্নয়নের সুযোগ তৈরি হবে। কেন্দ্রের আন্তঃমন্ত্রকের ক্ষমতায়িত কমিটি প্রকল্পটির পর্যবেক্ষণ করবে। রাজ্য ও কেন্দ্রশাসিত অঞ্চলগুলি নোডাল এজেন্সি হিসেবে কাজ করবে। এই প্রকল্পে অংশগ্রহণের জন্য একটি জাতীয়স্তরে পোর্টাল চালু করা হবে। খাদ্য প্রক্রিয়াকরণ, বাছাই, প্যাকেটজাত করা, সংরক্ষণের মতো সাধারণ পরিষেবা ক্ষেত্রে কাজের পরিধি বাড়বে। প্রত্যক্ষ বা পরোক্ষভাবে কর্মসংস্থানের সুযোগ সৃষ্টি হবে।
(CG/SS
প্রধানমন্ত্রীরদপ্তর
ফ্রান্সের সেনেটের প্রেসিডেন্টের সঙ্গে প্রধানমন্ত্রীর বৈঠক
নয়াদিল্লি, ১৩ জুলাই, ২০২৩
প্রধানমন্ত্রী শ্রী নরেন্দ্র মোদী ১৩ জুলাই, ২০২৩-এ ফরাসি সেনেটের প্রেসিডেন্ট শ্রী গেরার্ড লারশার-এর সঙ্গে বৈঠক করেছেন।
ভারত-ফ্রান্স অংশীদারিত্বের অভিন্ন মূল ভিত্তি ‘গণতন্ত্র, স্বাধীনতা ও সাম্য’-এর তাৎপর্যের ওপর বিশেষ গুরুত্ব দিয়েছেন প্রধানমন্ত্রী।
আলোচনায় ভারতের জি-২০ সম্পর্কিত অগ্রাধিকারের ক্ষেত্র, প্রযুক্তি প্রয়োগের ক্ষেত্রে গণতান্ত্রিক মূল্যবোধ এবং দু’দেশের উচ্চকক্ষের মধ্যে সহযোগিতা সহ বিভিন্ন বিষয় উঠে আসে। দ্বিপাক্ষিক স্বার্থ-সংশ্লিষ্ট আঞ্চলিক ও আন্তর্জাতিক নানা বিষয়ও আলোচনায় স্থান পায়।
CG/SD/DM/
(
অর্থমন্ত্রক
ডিআরআই হরিয়ানার আইসিডি পালওয়াল থেকে ৬ কোটি টাকা মূল্যের ১০,২৩০ কেজি লাল চন্দন বাজেয়াপ্ত করেছে
নয়াদিল্লি, ১৯ সেপ্টেম্বর, ২০২২
দেশের সমৃদ্ধ প্রাকৃতিক সম্পদ সংরক্ষণের প্রতিশ্রুতি পূরণের লক্ষ্যে ডায়রেক্টরেট অফ রেভিনিউ ইন্টেলিজেন্স  ১৬ সেপ্টেম্বর এক অভিযানে ১০,২৩০ মেট্রিক টন লাল চন্দন বাজেয়াপ্ত করেছে। আন্তর্জাতিক বাজারে যার মূল্য আনুমানিক ৬ কোটি টাকা। এগুলি সিঙ্গাপুরে রপ্তানির জন্য রাখা হয়েছিল।
ডিআরআই-এর আধিকারিকরা গোপন সূত্রে খবরের ভিত্তিতে হরিয়ানার আইসিডি পালওয়াল থেকে একটি কন্টেনারের ভেতর রাখা এই লাল চন্দনগুলি বাজেয়াপ্ত করে।
শুল্ক বিভাগের আধিকারিকদের সঙ্গে একযোগে অভিযান চালিয়ে ডিআরআই-এর আধিকারিকরা ১০,২৩০ মেট্রিক টন লাল চন্দন বাজেয়াপ্ত করেন। এই কন্টেনারটিকে নয়ডার উদ্দেশ্যে পাঠানো হয়েছিল। প্রাথমিক জিজ্ঞাসাবাদের পর ডিআরআই-এর আধিকারিকরা এই কন্টেনারের সঙ্গে থাকা সব নথিপত্র জাল বলে প্রমাণ পান। এরপরই সেটিকে বাজেয়াপ্ত করা হয় ও উদ্ধার হয় বিপুল পরিমাণ লাল চন্দন। তদন্তের পরবর্তী ধাপ চলছে।
ডিআরআই ২০২১-এর নভেম্বর মাসের পর থেকে এখনও পর্যন্ত ১১টি অভিযানে ১১০.২৬ মেট্রিক টন লাল চন্দন বাজেয়াপ্ত করেছে। দেশের সমৃদ্ধশালী প্রাকৃতিক সম্পদকে অপব্যবহার করে যারা অর্থনৈতিক ব্যবস্থাকে ভেঙে দিতে চাইছে, তাদের বিরুদ্ধে ডিআরআই-এর অবিরাম অভিযান চলবে।
PG/PM/DM
(Visitor Counter : 67
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রকের রাজ্য এবং কেন্দ্রশাসিত অঞ্চলগুলিকে পরামর্শ : পরিযায়ী শ্রমিকরা যেন পায়ে হেঁটে বাড়ি না ফেরেন ও সরকারের ব্যবস্থাপনায় বাস এবং শ্রমিক স্পেশাল ট্রেনের সুযোগ পান, তা নিশ্চিত করতে হবে
নতুন দিল্লি, ১৫ই মে, ২০২০
কেন্দ্রীয় স্বরাষ্ট্র মন্ত্রক, সমস্ত রাজ্য এবং কেন্দ্রশাসিত অঞ্চলগুলিকে ১১ই মে একটি চিঠিতে পরামর্শ দেয় যে, আটকে থাকা পরিযায়ী শ্রমিকরা যাতে সরকার নির্ধারিত বাস এবং শ্রমিক স্পেশাল ট্রেনে বাড়ি ফিরতে পারেন, তার যথাযথ ব্যবস্থা করতে হবে।
ঐ চিঠিতে বলা হয়েছে, পরিযায়ী শ্রমিকরা রাস্তা এবং রেল লাইন ধরে হেঁটে যাচ্ছেন, এমন ঘটনা নজরে আসলেই প্রশাসনকে , তাঁদের কাছাকাছি কোনো আশ্রয় কেন্দ্রে নিয়ে যেতে হবে। সেখানে খাবার, জল দেওয়ার ব্যবস্থা করে, শ্রমিকদের কাউন্সেলিং করতে হবে। এর পর তাদের বাড়ি ফেরার জন্য বাস বা শ্রমিক স্পেশাল ট্রেনের ব্যবস্থা করতে হবে।
কিন্তু দেখা যাচ্ছে, দেশের নানা প্রান্তে পরিযায়ী শ্রমিকরা এখনও রাস্তা এবং রেললাইন ধরে হেঁটে চলেছেন। এই প্রেক্ষিতে কেন্দ্রীয় স্বরাষ্ট্র মন্ত্রক, সমস্ত রাজ্য এবং কেন্দ্রশাসিত অঞ্চলগুলিকে আবারও একটি চিঠি পাঠিয়েছেন। ঐ চিঠিতে বলা হয়েছে, পরিযায়ী শ্রমিকরা যেন পায়ে হেঁটে বাড়ি না ফেরেন, রাজ্য এবং কেন্দ্রশাসিত অঞ্চলগুলিকে তা নিশ্চিত করতে হবে।
মন্ত্রকের এই চিঠিতে আরো জানানো হয়েছে, রেল, প্রতিদিন ১০০টির বেশি শ্রমিক স্পেশাল ট্রেন চালাচ্ছে এবং অতিরিক্ত ট্রেন চালাতেও তারা প্রস্তুত। সংশ্লিষ্ট সকলকে এই বিষয়ে বিস্তারিতভাবে জানানোর জন্য উদ্যোগ নিতে বলা হয়েছে। পরিযায়ী শ্রমিকরা যেন পায়ে হেঁটে বাড়ি না ফেরেন, তা নিশ্চিত করতে সংশ্লিষ্ট রাজ্য এবং কেন্দ্রশাসিত অঞ্চলগুলিকে উদ্যোগী হতে হবে।
মন্ত্রকের এই চিঠিটি পড়ার জন্য নিচের লিঙ্কে ক্লিক করুন - http://pibphoto.nic.in/documents/rlink/2020/may/p202051501.pdf
(CG/CB/SFS